ROMÂNIA

JUDEŢUL CLUJ

COMUNA VALEA IERII

CONSILIUL LOCAL

H O T Ă R Â R E

privind rectificarea bugetului de venituri și cheltuieli al comunei Valea Ierii pe anul 2024

Consiliul Local al comunei Valea Ierii întrunit în şedinţa ordinară din data de 28.03.2024,

Având în vedere Referatul de aprobare nr.2027/ 21.03.2024 la Proiectul de hotărâre privind rectificarea bugetului de venituri și cheltuieli pe anul 2024 propus de primarul Comunei Valea Ierii, domnul Nap Dorin, însoţit de Raportul compartimentului financiar-contabil cu nr.2028/21.03.2024 şi de Avizul comisiei de specialitate nr.1 din cadrul consiliului local;

Ținând cont de:

### - adresa nr.1345/06.03.2024 a D.G.R.F.P. Cluj prin care ne transmit sumele repartizate conform H.G. nr.177/2024 pentru finanțarea Programului Național "Masă sănătoasă";

- adresa nr.1454/12.03.2024 a D.G.R.F.P. Cluj privind modificarea repartizării pe trimestre a sumelor defalcate din taxa pe valoarea adăugată pentru echilibrarea bugetelor locale,

În conformitate cu prevederile:

-art. 129 alin. (2) lit. b) și alin. (4) lit. a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare;

-art. 19 alin. (2) din Legea finanţelor publice locale nr. 273/2006, cu modificările şi completările ulterioare;

Fiind îndeplinite prevederile art. 136 și art. 139 din Ordonanța de urgență a Guvernului nr.57/2019 privind Codul administrativ, cu modificările și completările ulterioare;

În temeiul art. 196 alin. (1) lit. a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

Consiliul Local al comunei Valea Ierii adoptă prezenta hotărâre:

Art.1. Pentru echilibrarea bugetului local, se aprobă modificarea prevederilor bugetului local pe anul 2024, la următoarele capitole bugetare:

Pentru conturile de venituri:

**-21.11.02.02** cu suma de **103,0 mii lei**

**-21.33.02.50** cu suma de  **10,0 mii lei**

Pentru conturile de cheltuieli :

**-24.65.11.30** cu suma de **103,0 mii lei**

**-24.68.10.01.17** cu suma de **10,0 mii lei**

Art.2. Pentru echilibrarea bugetului local, se aprobă modificarea pe trimestre a sumelor defalcate din taxa pe valoarea adăugată după cum urmează:

Trimestrul I Trimestrul IV

**-22.11.02.06**  cu suma de **120,0 mii lei -120 mii lei**

Art. 3. Prezenta hotărâre se comunică prin intermediul secretarului general al comunei, în termenul prevăzut de lege, compartimentului financiar-contabil, Direcţiei Generale Regionale a Finanţelor Publice Cluj-Napoca, precum şi Instituției Prefectului - Judeţul Cluj, şi se aduce la cunoştinţă publică prin afişare la sediul Consiliului Local Valea Ierii şi publicarea pe pagina de internet “ [www.e-comune.ro/primaria-valea-ierii-cj](http://www.e-comune.ro/primaria-valea-ierii-cj)”.

Președinte de ședință, Contrasemnează:

Valeria Sarvadi Secretar general al comunei,

Nelia-Crenguța Mariș

**Nr.18 din 28.03.2024**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și 0 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*